बहुआर गांव निवासी सुनील सेठ 27 वर्ष पुत्र कृष्णा सेठ गैर प्रांत रहकर एक निजी कंपनी में काम करता था। इस समय घर पर आया हुआ था। सोमवार की दोपहर में टुल्लू पंप से घर के आंगन में लगी सब्जियों की सिंचाई कर रहा था। इसी बीच अचानक करेंट की चपेट में आ गया। कुछ गिरने की आवाज आने पर परिवार के कुछ लोग आंगन में पहुंचे तो देखा कि सुनील तड़प रहा है। आनन फानन में ग्रामीणों ने खंभे से बिजली कनेक्शन को डंडे से पीट पीट कर छुड़ाया और उसे स्थानीय चिकित्सक के पास ले गए जहां उसे देखते ही चिकित्सक ने युवक को मृत घोषित कर दिया । युवक की मृत्यु की सूचना पर परिवार मे कोहराम मच गया।